**RÁMCOVÁ DOHODA NA POSKYTNUTIE SLUŽBY**

uzavretá v súlade s § 269 ods.2 a nasl. zákona č. 513/1991 Zb. Obchodného zákonníka v znení neskorších predpisov (ďalej len“ zmluva“)

medzi nasledovnými zmluvnými stranami

**Článok I.**

**Zmluvné strany**

**Objednávateľ:** **Správa majetku mesta Trnava, p.o.**

So sídlom: Spartakovská 7239/1B, 917 00 Trnava

v zastúpení: Ing. Lenka Klimentová, PhD., štatutárny zástupca

Kontaktná osoba: Mgr. Viktor Štrbka tel. 0915 374 283

IČO: 53041984

DIČ: 2121254883

IČ DPH: SK2121254883

Bankové spojenie: Slovenská sporiteľňa, a. s.

IBAN: SK03 0900 0000 0051 6911 6474

(ďalej len „ objednávateľ “)

**Poskytovateľ:**

So sídlom:

v zastúpení:

Kontaktná osoba pre technické veci:

IČO:

IČ DPH:

Bankové spojenie:

IBAN:

(ďalej len „ poskytovateľ “ a spolu s „ objednávateľom“ ďalej „zmluvné strany“)

**Preambula**

Zmluvné strany uzatvárajú túto zmluvu v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní v platnom znení na predmet zákazky “ *Poskytovanie strážnej bezpečnostnej služby a monitorovanie poplachového systému v areáli Mestského Priemyselného parku v Trnave.*“, ktorej úspešným uchádzačom sa stal poskytovateľ.

**Článok II.**

**Predmet zmluvy**

Zmluvné strany sa dohodli podľa § 269 ods. 2 zákona č. 513/1991 Zb. Obchodný zákonník v znení neskorších predpisov na uzavretí tejto dohody o poskytovaní strážnej bezpečnostnej služby v zmysle ustanovení zákona č. 473/2005 Z. z. o poskytovaní služieb v oblasti súkromnej bezpečnosti v znení nesk. predpisov a podľa dispozícií stanovených v Smernici pre výkon strážnej služby, na výkone strážnej bezpečnostnej služby a poskytovaní monitorovania poplachového systému v areáli TTIP - Trnava Industrial Parku na Priemyselnej ul. č. 5C v Trnave, podľa požiadaviek objednávateľa za nižšie uvedených podmienok. Smernica pre výkon strážnej služby je prílohou tejto zmluvy.

**Článok III.**

**Práva a povinnosti zmluvných strán**

1. Poskytovateľ sa zaväzuje poskytovať objednávateľovi strážnu službu objektu objednávateľa: areál TTIP - Trnava Industrial Parku na Priemyselnej ul. č. 5C v Trnave v zmysle ustanovenia § 3 zákona č. 473/2005 Z. z. o poskytovaní služieb v oblasti súkromnej bezpečnosti v znení nesk. predpisov, v zmysle nadväzujúcich právnych predpisov a podľa interných predpisov stanovených v Smernici pre výkon strážnej služby nasledovne:

Pondelok až piatok v čase od 22.00 hod. do 06,00 hod. nasledujúceho dňa

Sobota, Nedeľa, štátne sviatky a ostatné dni pracovného voľna v čase od 06.00 hod do 18.00 hod. a od 18.00 hod. do 06.00 hod. nasledujúceho dňa t. j. nepretržitá 24 hod. služba

1. Poskytovateľ sa zaväzuje okrem výkonu strážnej služby v čase uvedenom v ods. 1 poskytovať výkon strážnej služby nad uvedený harmonogram podľa potrieb objednávateľa a to na základe elektronickej požiadavky odoslanej zo strany objednávateľa najneskôr v lehote 48 hodín pred požadovaným výkonom.
2. Poskytovateľ sa zaväzuje zabezpečiť pre objednávateľa ochranu objektu objednávateľa : areál TTIP Trnava Industrial Parku na Priemyselnej ul. č. 5C v Trnave formou pripojenia elektrického zabezpečovacieho systému a elektrického požiarneho systému v objekte na stredisko registrácie poskytovateľa, ďalej zabezpečiť nepretržité monitorovanie stavu poplachového systému v objekte objednávateľa a v prípade potreby zabezpečiť zásah v objekte objednávateľa smerujúci k odvráteniu, resp. zabráneniu škody na majetku. Uvedená činnosť patrí do pôsobnosti zákona č. 473/2005 Z. z. o poskytovaní služieb v oblasti súkromnej bezpečnosti v znení nesk. predpisov.
3. Objednávateľ sa zaväzuje služby uvedené v ods. 1 a 2 tohto článku preberať a platiť dohodnutú zmluvnú cenu riadne a včas.
4. Poskytovateľ sa zaväzuje poveriť výkonom strážnej služby výlučne osoby spĺňajúce podmienky v zmysle zákona č. 473/2005 Z. z o poskytovaní služieb v oblasti súkromnej bezpečnosti v znení nesk. predpisov a podľa požiadaviek objednávateľa.
5. Poskytovateľ sa zaväzuje zabezpečiť vybavenie osôb poverených výkonom strážnej služby oblečením (rovnošata), obuvou, výstrojom a inými bezpečnostnými prostriedkami v súlade so smernicou pre výkon strážnej služby v objekte TTIP, ktorá je prílohou tejto dohody.
6. Poskytovateľ sa zaväzuje predkladať objednávateľovi písomne všetky zistené informácie týkajúce sa ochrany majetku objednávateľa, ktoré sú premetom tejto zmluvy a viesť evidenciu a potrebnú dokumentáciu v zmysle platnej smernice.
7. Osoby poverené poskytovateľom na výkon strážnej služby sú povinné mať identifikačný preukaz ako i preukaz odbornej spôsobilosti.
8. Poskytovateľ je povinný zabezpečiť preškolenie svojich zamestnancov resp. osoby ním poverené na výkon strážnej služby z predpisov o bezpečnosti a zdravia pri práci, nadväzujúcimi právnymi predpismi.
9. V prípade, ak objednávateľ zistí, že osoby poverené výkonom strážnej služby sú v službe pod vplyvom alkoholu, omamných alebo psychotropných látok, poskytovateľ sa zaväzuje nahradiť takéto osoby, a to okamžite počas výkonu služby tak, aby výkon služby nebol narušený a prebiehal plynulo osobami u ktorých nie je takáto prekážka.
10. Poskytovateľ je povinný zabezpečiť výjazd zásahovej skupiny okamžite po prijatí poplachového signálu o narušení chráneného objektu, alebo inej poplachovej správy. Túto skutočnosť je povinný bezodkladne oznámiť objednávateľovi poštovými službami a poverenej kontaktnej osobe elektronicky a zároveň telefonicky.
11. Poskytovateľ je povinný počas poskytovania bezpečnostných služieb v prospech objednávateľa mať uzatvorenú poistnú zmluvu , ktorou je kryté poistenie všeobecnej zodpovednosti za škodu spôsobenú výkonom strážnej služby a prevádzkovaním ústredne zabezpečovacej signalizácie do výšky min. 300 000,00 eur, a z ktorej sa v takomto prípade bude likvidovať vzniknutá škoda. Zmluva musí obsahovať aj krytie rizík ako sú škody vyplývajúce z držby, nosenia a používania strelnej zbrane, škody vyplývajúce z porušenia povinností strážnej služby pri kontrole osôb a motorových vozidiel vstupujúcich a vystupujúcich zo stráženého objektu, ako aj pri kontrole materiálu pri vstupe a výstupe z toho objektu, škody na zdraví tretích osôb, škody súvisiace s prevádzkovaním a monitoringom elektronického protipožiarneho systému alebo elektronického zabezpečovacieho alebo kamerového systému. Týmto nie je dotknutý nárok objednávateľa na celú výšku prípadnej škody.
12. Poskytovateľ je povinný zabezpečiť evidenciu príchodu a odchodu osôb a vozidiel do príslušného dochádzkového formuláru poskytnutého objednávateľom.
13. Objednávateľ sa zaväzuje poskytnúť poskytovateľovi potrebnú súčinnosť a spoluprácu, zaväzuje sa predložiť poskytovateľovi všetky dokumenty preukazujúce oprávnenosť užívania majetku, ktorý je predmetom zmluvy.
14. Objednávateľ sa zaväzuje bezplatne poskytnúť poskytovateľovi priestor na uloženie zvrškov, odevov a prístup k sociálnym zariadeniam.
15. Objednávateľ je povinný bezodkladne písomne, resp. elektronicky oznámiť poskytovateľovi každú zmenu požiadaviek na rozsah, alebo spôsob výkonu bezpečnostnej služby. Takáto zmena musí byť písomne kontrahovaná a musí byť v súlade s § 18 zákona o verejnom obstarávaní.
16. Osoby poverené výkonom strážnej služby a monitorovaním poplachového systému, sú povinní zachovávať mlčanlivosť o všetkých skutočnostiach a informáciách, ktoré im budú v súvislosti s poskytovaním služby sprístupnené.

**Článok IV.**

**Doba trvania zmluvy**

Táto zmluva sa uzatvára na dobu určitú v trvaní od **1.12.2021 do 30.11.2022**

**Článok V.**

**Cena a platobné podmienky**

1. Jednotková cena za osobohodinu pozostávajúca všetkých nákladov poskytovateľa spojených s výkonom služby v zmysle predmetu zákazky bodu 8. Výzvy na predkladanie ponúk
2. **cena služby za 1 osobohodinu:**

**.............. EUR bez DPH**

**.............. EUR s DPH**

**Maximálna dĺžka trvania rámcovej dohody je 12 mesiacov.**

1. Objednávateľ sa zaväzuje platiť poskytovateľovi dohodnutú cenu na základe mesačných faktúr predložených zo strany poskytovateľa, ktoré tento vystaví najneskôr do 10. dňa v mesiaci, ktorý nasleduje po mesiaci v ktorom sa výkon služby urobil.

Faktúra musí obsahovať všetky náležitosti daňového dokladu podľa § 74 zákona č. 222/2004 Z. z. v platnom znení. Faktúra bude obsahovať tieto údaje:

1. označenie diela,
2. obchodné meno a sídlo objednávateľa,
3. obchodné meno a sídlo zhotoviteľa,
4. číslo zmluvy o dielo,
5. ustanovenie zmluvy, ktoré oprávňuje fakturovať,
6. deň zdaniteľného plnenia,
7. deň vystavenia faktúry, deň odoslania a deň splatnosti faktúry,
8. označenie peňažného ústavu a číslo účtu, na ktorý sa má platiť,
9. fakturovaná základná čiastka bez DPH, čiastka DPH (20%) a celková fakturovaná suma v eurách,
10. meno osoby, ktorá faktúru vystavila,
11. pečiatka a podpis oprávnenej osoby

V prípade, že faktúra nebude obsahovať náležitosti uvedené podľa ustanovení tejto zmluvy alebo nebude vystavená v zmysle platných právnych predpisov, objednávateľ je oprávnený vrátiť ju poskytovateľovi na opravenie. V takom prípade sa preruší plynutie lehoty splatnosti a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.

1. Faktúry a všetky doklady a dokumenty odovzdáva poskytovateľ objednávateľovi v dvoch rovnopisoch.
2. Lehota splatnosti faktúry je do 30 dní od jej doručenia objednávateľovi.
3. Zmluvné strany sa dohodli, že objednávateľ neposkytne zhotoviteľovi zálohu na poskytovanie služieb.
4. Za úhradu faktúry sa považuje pripísanie celej fakturovanej čiastky vrátane DPH na účet zhotoviteľa.

**Článok VI.**

**Sankcie**

1. Zmluvné strany sa dohodli, že v prípade omeškania objednávateľa s úhradou faktúry, si zhotoviteľ môže uplatniť nárok na úroky z omeškania vo výške 0,05 % z nezaplatenej sumy za každý deň omeškania.
2. Zmluvné strany sa dohodli, že v prípade, ak poskytovateľ nedodrží plnenia dohodnuté v tejto včas a riadne, resp. dôjde k porušeniu podmienok dohodnutých v tejto zmluvy objednávateľ si môže uplatniť nárok na zmluvnú pokutu vo výške 0,05 % z ceny diela za každý deň omeškania.
3. Uhradením zmluvnej pokuty nezaniká nárok zmluvných strán na náhradu škody. Zodpovednosť za škodu a povinnosť na náhradu škody spôsobenú druhej zmluvnej strane sa bude riadiť a spravovať ustanoveniami § 373 a nasl. Obchodného zákonníka. Každá zo zmluvných strán však zodpovedá za škodu takto spôsobenú pre každý jednotlivý prípad porušenia povinností, vyhlásení alebo záruk vyplývajúcich jej z tejto zmluvy.
4. V prípade nesplnenia povinnosti Poskytovateľa podľa čl. III bod 8 alebo bod 10 tejto zmluvy je Poskytovateľ povinný zaplatiť zmluvnú pokutu 100,- Eur za každé porušenie, a to aj opakovane.
5. V prípade nesplnenia inej povinnosti Poskytovateľa podľa tejto zmluvy je Poskytovateľ povinný zaplatiť zmluvnú pokutu 20,- Eur za každé porušenie , a to aj opakovane.
6. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

**Článok VII.**

**Skončenie zmluvy**

1. K ukončeniu zmluvy pred uplynutím dohodnutej doby podľa tejto zmluvy môže dôjsť písomnou dohodou, odstúpením od zmluvy z dôvodov uvedených v tejto zmluve alebo výpoveďou.
2. V prípade písomnej dohody medzi zmluvnými stranami sa skončí platnosť tejto zmluvy dňom nasledujúcim po dni podpisu dohody, ktorou platnosť tejto zmluvy zaniká.
3. Poskytovateľ je oprávnený od zmluvy odstúpiť:
   * ak mu objednávateľ preukázaným zavineným konaním zabránil vo výkone služby,
   * ak je objednávateľ v omeškaní so zaplatením ceny viac ako 30 dní po dátume jej splatnosti.
4. Objednávateľ je oprávnený od zmluvy odstúpiť ak poskytovateľ opakovane porušuje túto zmluvu. Za opakovanie sa považuje nesplnenie tej istej povinnosti min. 3 krát.
5. V prípade odstúpenia od zmluvy je zmluvná strana, ktorá má právo od zmluvy odstúpiť, povinná písomne upozorniť druhú zmluvnú stranu na porušenie zmluvy s uvedením možnosti a dôvodu odstúpenia a poskytnúť tejto zmluvnej strane päťdňovú lehotu na nápravu. Odstúpením od zmluvy nie je dotknuté právo na náhradu škody a uhradenie vzniknutých nákladov.
6. Odstúpenie je účinné dňom doručenia písomného odstúpenia druhej zmluvnej strane.
7. Odstúpením od zmluvy zmluva zaniká a zanikajú aj práva a povinnosti strán vyplývajúce zo zmluvy. Odstúpenie od zmluvy sa však nedotýka nároku na náhradu škody vzniknutej porušením zmluvy, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
8. Zmluvná strana, ktorej pred odstúpením od zmluvy poskytla plnenie druhá zmluvná strana, toto plnenie vráti. Ak vracia plnenie strana, ktorá odstúpila od zmluvy, má nárok na úhradu nákladov s tým spojených.
9. Zmluvu je možné ukončiť výpoveďou aj bez uvedenia dôvodu ktoroukoľvek zo zmluvných strán. Výpovedná doba je 2 mesiace a začína plynúť prvý deň mesiaca nasledujúceho po jej doručení druhej strane.

**Článok VIII.**

**Záverečné ustanovenia**

1. Zmluvné vzťahy neupravené touto zmluvou sa riadia príslušnými ustanoveniami Obchodného zákonníka v znení neskorších predpisov a ostatnými súvisiacimi právnymi predpismi platnými na území Slovenskej republiky.
2. Táto zmluva nadobúda platnosť dňom podpísania oboma zmluvnými stranami. Táto zmluva nadobúda účinnosť dňom nasledujúcim po dni jej zverejnenia v zmysle ust. § 47a Občianskeho zákonníka v znení neskorších predpisov.
3. Zmluvné strany sa dohodli, že neplatnosť jedného ustanovenia tejto zmluvy nemá vplyv na platnosť a účinnosť ostatných ustanovení tejto zmluvy.
4. Zmluva je vyhotovená v šiestich exemplároch, po troch pre každú zmluvnú stranu.
5. Zmluvné strany vyhlasujú, že zmluva bola spísaná podľa ich pravej a slobodnej vôle, nie v tiesni alebo za inak jednostranne nevýhodných podmienok, že je pre nich dostatočne jasná, zrozumiteľná a že si ju riadne prečítali, súhlasia s ňou a na dôkaz záväznosti a súhlasu ju podpisujú.

V Trnave dňa

Ing. Lenka Klimentová, PhD.

Riaditeľka

za objednávateľa za poskytovateľa